CELEX: 62012CN0351
Language: da
Date: 2012-07-24 00:00:00
Title: Sag C-351/12: Anmodning om præjudiciel afgørelse indgivet af Krajský soud v Plzni (Den Tjekkiske Republik) den 24. juli 2012 — Ochranný svaz autorský pro práva k dílům hudebním, o. s. (OSA) mod Léčebné lázně Mariánské Lázně, a. s.

29.9.2012   
            
            
               DA
            
            
               Den Europæiske Unions Tidende
            
            
               C 295/21
            
         Anmodning om præjudiciel afgørelse indgivet af Krajský soud v Plzni (Den Tjekkiske Republik) den 24. juli 2012 — Ochranný svaz autorský pro práva k dílům hudebním, o. s. (OSA) mod Léčebné lázně Mariánské Lázně, a. s.
   (Sag C-351/12)
   2012/C 295/38
   Processprog: tjekkisk
   
      Den forelæggende ret
   
   Krajský soud v Plzni
   
      Parter i hovedsagen
   
   
      Sagsøger: Ochranný svaz autorský pro práva k dílům hudebním, o. s. (OSA)
   
      Sagsøgt: Léčebné lázně Mariánské Lázně, a. s.
   
      Præjudicielle spørgsmål
   
   
               1)
            
            
               Skal Europa-Parlamentets og Rådets direktiv 2001/29/EF af 22. maj om harmonisering af visse aspekter af ophavsret og beslægtede rettigheder i informationssamfundet (1) fortolkes således, at en undtagelse, hvorved det er bestemt, at der ikke ydes vederlag til ophavsmænd for overføring af deres værk ved radio- eller tv-udsendelse ved hjælp af radio- eller tv-modtagere til patienter i værelser i en kurbadeanstalt, som er en erhvervsvirksomhed, er i strid med artikel 3 og 5 [artikel 5, stk. 2, litra e), stk. 3, litra b), og stk. 5] i direktiv 2001/29/EF?
            
         
               2)
            
            
               Er indholdet af disse bestemmelser i direktiv 2001/29/EF om ovennævnte anvendelse af et værk tilstrækkeligt ubetinget og præcist til, at rettighedshaverorganisationer kan påberåbe sig dem ved nationale retter i en tvist mellem private, hvis staten ikke har gennemført direktivet korrekt i national ret?
            
         
               3)
            
            
               Skal artikel 56 ff. og artikel 102 i traktaten om Den Europæiske Unions funktionsmåde (eller i givet fald artikel 16 i Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked (2)) fortolkes således, at de er til hinder for anvendelsen af regler i national ret, som forbeholder udøvelsen af kollektiv forvaltning af ophavsrettigheder på statens område for en enkelt (monopol) rettighedshaverorganisation og dermed ikke tillader modtagere af tjenesteydelser frit at vælge et rettighedshaverselskab fra en anden EU-stat?
            
         
      (1)  EFT L 167, s. 10.
   
      (2)  EUT L 376, s. 36.